jkorsvik/nowiki_second_scrape_merged huggingface dataset:
Fylkesvei 7068

Fylkesvei 7068 (Fv7068) går mellom Aglen og Skomsvoll i Namsos kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 465 (Nord-Trøndelag).


== Kommuner og knutepunkter ==

 NamsosAglenvegen 

Endepunkt AglenÅrnesvegen 

Skomsvollvegen 


== Eksterne lenker ==
Vegvesenets vegkart
Kartverkets norgeskart

(no) Statens vegvesen – trafikkmeldinger Fv7068
(no) Statens vegvesen – trafikkmeldinger
Palais Strozzi

Palais Strozzi er et palass i Wiens åttende distrikt, Josefstadt. 
Palasset var eid av adelsfamilien Strozzi, og ble bygd mellom 1699 og 1702 for grevinne Maria Katharina Strozzi født Khevenhüller. 
I dag ligger skattekontorene for distrikt 8, 16 og 17 i denne bygningen.


== Se også ==
Palazzo Strozzi i Firenze


== Litteratur ==
Hellmut Lorenz, Wilhelm G. Rizzi:  Das barocke Gartenpalais Strozzi in Wien. I: Österreichische Zeitschrift für Kunst und Denkmalpflege 61, 2007, 4, ISSN 0029-9626, s. 439–455.
Henkka Blacksmith

Henri Seppälä (født 1980 i Esbo) bedre kjent som Henkka T. Blacksmith, er bassist i det finske metal-bandet Children of Bodom.
Henkka er et vanlig kallenavn for Henri og Seppä betyr blacksmith på engelsk. Grunnen til t-en i midten av navnet er
at Torso er kallenavnet hans.


== Biografi ==
Henkka startet å spille gitar når han var elleve år.Han ble introdusert for heavy metal gjennom sin bror, som hørte på band som Slayer og Pantera.
Før det hadde han bare hørt om glam rock-band som Guns N' Roses og Poison. Som tiden gikk ble han mer interessert i heavy musikk.
Tidlig på 90-tallet oppdaget han black metal og death metal, band som Burzum, Dissection og Cannibal Corpse.
Han spilte i sitt første band som 13 åring. det het Aivokasvain (Brain Tumour). han var medlem i to år før han sluttet og byttet ut hovedinstrumentet sitt, til bass.
Når Samuli Miettinen sluttet i Inearthed (original navnet til Children of Bodom) i 1996, ble Henkka med i bandet og tok over 5-strengers bassen.
Han er frontmannen av bandet når det gjelder intervjuer og lignende.Grunnet at han kan snakke både finsk, svensk, engelsk og noe fransk.
Henkka studerer politisk vitenskap og politisk historie i universitetet i Helsingfors når han har tid, noe som ikke er særlig ofte. Han er også interessert i sport, og har en lidenskap for fotball og svømming. Henkka er helt bundet til Children of Bodom og har ingen sideprosjekter. Ifølge han er familie og bandet de to viktigste tingene i livet hans.


== Eksterne lenker ==
(en) Henkka Seppälä – kategori av bilder, video eller lyd på Commons 
(en) Henkka Blacksmith på Discogs 
(en) Henkka Blacksmith på Discogs 
(en) Henkka Blacksmith på MusicBrainz 
(en) Henkka Blacksmith på Encyclopaedia Metallum 
(en) Henkka Blacksmith på AllMusic 
Children of Bodom Offisiellel nettside
Children Of Decadence – Children Of Bodom Engelsk Fanside/Forum Arkivert 22. april 2013 hos Wayback Machine.
Scythes of Bodom: COBHC Fanside
Rega Research

Rega Research Ltd. er en britisk produsent av hi-fi-utstyr, grunnlagt i 1973.
Historisk er de mest kjent for Rega Planar-serien av platespillere, men har i de senere år utvidet produksjonen til en rekke andre hi-fi-produkter.


== Produkter ==
Platespillere (og tilbehør). Modeller: P1 (Planar 1), P2, P3, P5, P7, P9, Planar 78
CD-spillere. Modeller: Apollo, Planet, Saturn
Forsterkere. Modeller: Brio, Cursa, Exon, Maia, Mira
Radiomottakere. Modeller: Radio 3
Høyttalere. Modeller: R1, R3, R5, R7, R9, R Vox


== Eksterne lenker ==
Offisielt nettsted
Franz Delitzsch

Franz Julius Delitzsch (født 23. februar 1813, Delitzsch i Tyskland, død 4. mars 1890) var en tysk luthersk teolog med spesialfelt i hebraisk. Han hadde professorat i teologi ved universitetet i Rostock fra 1846 til 1850, i Erlangen frem til 1867, og deretter i Leipzig frem til sin død. Delitzsch skrev mange kommentarer til Bibelens bøker, om jødiske antikviteter, om bibelsk psykologi, om jødisk poesi og om kristne apologeter.
Han forsvarte det jødiske samfunnet mot anti-semittistiske angrep og oversatte NT til hebraisk. I 1880 etablerte han «Institutum Judaicum» i Leipzig for å trene misjonærer til å arbeide blant jøder.
Delitzsch er kjent for sitt samarbeid med J. F. K. Keil (1807–1888) om en serie kommentarer til hele GT. Han er også kjent for sin oversettelse av NT til hebraisk.
Hans sønn, Friedrich Delitzsch (1850–1922), var lærer i assyrisk og skrev om det assyriske språk, litteratur og historie.


== Referanser ==


== Eksterne lenker ==
(en) Franz Delitzsch – kategori av bilder, video eller lyd på Commons 
«Institutum Judaicum»
Handschriftliche Funde: Die Erasmischen Entstellungen des Textes der Apokalypse (Leipzig 1861)
(de) Liste over forelesninger ved Universitetet i Leipzig (sommersemestret 1842 til sommersemestret 1890)
Rega (andre betydninger)

Rega kan referere til:

Rega, elv i Polen, en 167,8 km lang elv som renner ut i Østersjøen.
Rega Research, en britisk produsent av hi-fi-utstyr, grunnlagt i 1973.
Norvegiana

Norvegiana er et filatelistisk samleområde som består av norske motiver, eller motiver med norsk tilknytning, avbildet på utenlandske frimerker, stempler og postale helsaker.
Samlere av dette filatelistiske området er organisert i en klubb kalt Norvegiana Brevklubb, som ble stiftet i august 1992. Klubben har idag cirka 30 medlemmer, og gir ut medlemsbladet Norvegiana-Nytt per e-post til medlemmene en gang per måned.
Hjemmesiden finnes under Norsk Filatelistforbunds sider.
Roope Latvala

Roope Latvala (født 25. juni 1970 i Helsingfors ) er en finsk gitarist som spiller for bandene Children of Bodom og Sinergy.
Han var den som startet bandet Stone, et av de største bandene innen finsk heavy metal historie.


== Biografi ==
Roope formet bandet Stone i 15-årsalderen, sammen med Janne Joutsenniemi. Bandets stil var karaktisert som mer tradisjonell
heavy metal, men de skiftet fort til en raskere og mer aggressiv stil, noe som ble nøkkelen at de mottok stor anerkjennelse.
I 1991 ble bandet oppløst, med en diskografi på fire studioalbum, et konsertalbum og et best of-album.
Etter bruddet med Stone, ga han ut et instrumentalt verk sammen med broren, som hadde tittelen Latvala Bros.
Han spilte da sammen med Dementia i et år. I 1995 ble han med i Waltari etter at gitarist Sami Yli-Sirniö sluttet i bandet. Roope spilte sammen med Waltari i 6 år, før han bestemte seg for å slutte i bandet.
Han startet i Sinergy etter at vokalist Kimberly Goss flyttet fra Sverige til Finland og gjenopprettet bandet.
Han påtok seg rollen som tidligere hadde tilhørt Jesper Strömblad (fra In Flames).
Gjennom sin karrieré, hadde Roope mange sideprosjekt og spilte som gjestemusiker for mange band. Noen av de mest bemerkede var:
Warmen, Nomikon, Pornonorsu, Jailbreakers, Gloomy Grim, og Soulgrind. Til tider komponerte han også filmmusikk.
Når Alexander Kuoppala sluttet i Children of Bodom i året 2003 midt oppe i verdens turnéen deres, ble bandmedlemmene tvunget til å finne en ny gitarist i løpet av en måned. Gitaristen måtte være istand til å lære opptil tjue sanger å spille live på kort tid. Alexi Laiho prøvde å få med Kai Nergaard (fra Griffin) uten å lykkes. Med svært liten tid igjen, kontakten han Roope, den eneste gitaristen han kunne tenkte seg som var flink nok til å lære alle sangene med mest mulig nøyaktighet som kunne erstatte Alexander, som hadde spilt i bandet i 10 år. Roope spilte Moskva konserten den 16. august vellykket. Tross at han egentlig bare var et midlertidig medlem, ble han med bandet og spilte inn "Trashed, Lost & Strungout" EP-en. Han fortsatte å spille med bandet og spilte også på "Are You Dead Yet?" tross at Alexi alltid spiller soloene på Bodom album.
Da Roope startet i Children of Bodom, inngikk han en avtale med ESP gitarer, akkurat som Alexi Laiho og Henkka Seppälä, også har gjort.
Før det brukte han Jackson-gitarer.
I slutten av Mai 2015, forlot han Children of Bodom og uttalte senere at han ga seg som musiker.


== Eksterne lenker ==
(en) Roope Latvala – kategori av bilder, video eller lyd på Commons 
(en) Roope Latvala på Internet Movie Database 
(en) Roope Latvala på Discogs 
(en) Roope Latvala på MusicBrainz 
(en) Roope Latvala på Encyclopaedia Metallum 
(en) Roope Latvala på AllMusic 
Children of Bodom's offisielle nettside
Uoffisiell Roope Latvala Side
Timothy Dalton

Timothy Leonard Dalton Leggett (født 21. mars 1946 i Colwyn Bay i Wales) er en britisk skuespiller og den fjerde offisielle skuespilleren som hatt rollen som James Bond og den sjette som har spilt den britiske agenten i historien (Barry Nelson og David Niven har også spilt James Bond i uoffisielle filmer). Det er også rollen som James Bond, i filmene I skuddlinjen, org. tittel "The Living Daylights" (1987) og Med rett til å drepe, org. tittel "License to Kill" (1989), han er mest kjent for, men Dalton har også hatt en karriere i teateret. Allerede i 1969 var han påtenkt rollen som James Bond i James Bond i hemmelig tjeneste, org. tittel "On Her Majestys Secret Service", men Dalton syntes selv at han var for ung, og takket nei. Først atten år senere, i 1987, takket han ja til rollen som agent 007.


== Liv og virke ==
Dalton ble født i Wales, men flyttet i tidlig barndom med sin familie til Belper, Derbyshire i England der han vokste opp. I 1964 begynte han på teaterskolen Royal Academy of Dramatic Art og var på turne med National Youth Theatre. Han fullførte ikke sine studier ved teaterskolen, men sluttet i 1966 for å delta i ensemblet til Birmingham Repertory Theatre.Dalton kom seg videre til fjernsyn, arbeidet hovedsakelig for BBC, og i 1968 hadde han sin debut på film som den franske konge Filip II av Frankrike i filmen Løven om vinteren. Det ble den første av flere historiske dramaer, som inkludert en nyinnspilling Wuthering Heights (1970) hvor han framstilte «Heathcliff». Etter ytterligere en del filmer tok Dalton en pause i 1971 for å kunne konsentrere seg om teateret, og spilte ved Royal Shakespeare Company og andre skuespillertrupper. I 1975 hadde Dalton og Vivien Merchant hovedrollene i en nyoppsetning av Noël Cowards The Vortex.Med to kjente unntak, filmene Mary, Queen of Scots (1971) og Permission to Kill (1975), ble han værende i teateret fram til 1978. Dette året spilte han i den musikalske komedien Sextette hvor han framstilte ektemannen til den 85 år gamle Mae West, noe som ble begynnelsen på hans amerikanske karriere. I USA arbeidet han hovedsakelig i fjernsyn, men også i en rekke filmer. I løpet av denne tiden spilte han «prins Barin» i science-fiction-dramaet Flash Gordon (1980) og som «Mr. Rochester» i BBCs TV-serie Jane Eyre (1983). Dalton hadde hovedrollen som med Jonathan Pryce i den gotiske thrilleren The Doctor and the Devils (1985).


== Filmografi ==


=== Filmer ===


=== TV ===


== Referanser ==


== Eksterne lenker ==
(en) Timothy Dalton på Internet Movie Database 
(sv) Timothy Dalton i Svensk Filmdatabas 
(da) Timothy Dalton på Filmdatabasen 
(da) Timothy Dalton på Scope 
(fr) Timothy Dalton på Allociné 
(en) Timothy Dalton på AllMovie 
(en) Timothy Dalton hos Turner Classic Movies 
(en) Timothy Dalton hos Rotten Tomatoes 
(en) Timothy Dalton hos The Movie Database
Angrepet på Göteborg

Angrepet på Göteborg 14. mai 1717 var Tordenskjolds dristige forsøk på å stoppe den svenske kaperfarten. Med hele eskadren, minus fregattene, skulle han trenge  forbi forsvarsverkene og utradere Göteborgseskadren og de svenske kapere. Hvis göteborgeskadren og Lars Gathes kaprere kunne bli nedkjempet i egen hjemhavn, ville maktbalansen i Nordsjøen endres til fordel for Danmark-Norge. Tap av verdifull tid under forberedelsene blant annet pga. kapteinløytnant Christian Vosbeins ulydighet, forsinket angrepet, som kom ut for sterkere motstand enn ventet.


== Referanser ==
Høyres Studenterforening i Trondheim

Høyres Studenterforening i Trondheim (HSFT), eller Høyres studenter i Trondheim, er en politisk studentorganisasjon tilknyttet studiestedene i Trondheim. Organisasjonens formål er å «fremme forståelsen av et konservativt samfunnssyn». HSFT er tilsluttet Høyres studenter (HS) og arbeider med et vidt spekter av politiske saker, ikke bare utdannelsespolitikk.


== Historie ==
Den første «akademiske høyreforeningen» som kjennes fra Studentersamfundet i Trondhjem, ble stiftet våren 1919. Hverken høyreforeningen eller dens radikale motstykke kom til å spille noen nevneverdig rolle før de forsvant. Fra 1920- til 1940-årene var det til tider en sterk, men ikke organisert, konservativ fløy i Studentersamfundet.Den første organisasjonen med navnet Trondheim Konservative Studenterforening (TKSF) hadde en blomstringsperiode fra 1947 til aktiviteten opphørte i 1951, i mellomtiden med rundt 140 medlemmer på det meste. I 1954 var arkitekt Børre Skaslien pådriver for å gjenetablere organisasjonen. TKSF ble den ledende politiske studenterforeningen i byen, og dens medlemmer dominerte i Studenttinget og som studentrepresentanter i samskipnadsstyrene.TKSF var en frittstående organisasjon, selv om den samarbeidet nært med partiet Høyre. I 1961 ble Norges Konservative Studenterforbund, det senere Høyres Studenterforbund, etablert. Representanter for TKSF og DKSF kom til å kjempe om flertallet i forbundet. Etter hvert ble TKSF også representert i Trondheim Høyres styre. I 1970-årene ble det politiske studentmiljøet mer mangfoldig og radikalt, og TKSF, som hadde mest støtte ved NTH, mistet innflytelse.I 1980 ble tidsskriftet Kontekst etablert. Mellom 1981 og 1988 drev organisasjonen også Radio KonRad, som med tiden fikk sin politiske profil nedtonet. Foreningen hadde også sitt eget hustrykkeri, der både løpesedler og tidsskrift ble trykket.
TKSF hadde sin egen orden, Edmund, som ble tildelt medlemmer som hadde nedlagt en særlig innsats. Ordenen hadde navn etter Edmund Burke.
Fra midten av 1990-årene lå Trondheim Konservative Studenterforening nede, men den 19. november 2001 ble foreningens lover revidert og et nytt styre ble valgt. Organisasjonen tok samtidig navnet Høyres Studenterforening i Trondheim.


== Noen formenn på 1980-tallet ==
Jon Kåre Hellan
Fredrik Carlsen
Gunnar Ødegaard
Andreas Enger h1982
Benedicte Brøgger v1983
Magne Fauli h1983
Roar Eggan v1984
Lars Arne Ryssdal h1984
Bjørn Aksel Sund v1985
Jan Fredrik Håvie h1985
Asbjørn Bonvik v1986
Ingrid Eline Paulsen
Svein Olav Aslaksen
Lars Andreas Lunde


== Formenn etter 2001 ==
Erlend Stansberg 2001
Harald Larsen Espeland 2001–2003
Magnus Ulseth 2003–2005
Siri Andersen 2005–2006
Stian Fredrik Skalle 2006–2007
Karsten Karlsøen 2007–2008
Stephen Ørmen Johnsen 2008–2010
Morten Olimb 2010–2011
Steffen Jensen 2011–2012
Siri Holm Lønseth 2012–2014
Lotte Holthe Kjesbu 2014–2016
Marius Krogstad Aune 2016–2018
Pernille Krohn-Fagervoll Skjellin 2018–2019
Erlend Eikeland Uthaug 2019–2020
Adelia Sofia Ingimundardottir 2020–2021
Sindre Lothe 2021-d.d.


== Referanser ==


== Eksterne lenker ==
Offisielt nettsted
Otto Polacsek

Otto Polacsek (født 23. juni 1904, død ukjent) var en østerriksk skøyteløper.
Han ble overraskende europamester med vanskelige forhold i St. Moritz 1925. Han profitterte sannsynligvis på at han hadde oppholdt seg i alpebyen siden november, mens det norske laget ankom byen like før mesterskapet startet. Uten norsk deltakelse tok han sølv i EM ett år senere.


== Personlige rekorder ==
500 meter – 47,4
1 000 meter – 1.43,5
1 500 meter – 2.30,0
5 000 meter – 8.44,6
10 000 meter – 17.51,4


== Referanser ==


== Eksterne lenker ==
(en) Otto Polacsek – Olympedia 
(en) Otto Polacsek – Sports-Reference (OL-resultater – arkivert) 
(en) Otto Polacsek – Speedskatingbase.eu 
(en) Otto Polacsek – SpeedSkatingNews.info 
(en) Otto Polacsek – SpeedSkatingStats.com 
«Otto Polacsek» (engelsk). Skateresults.com. Arkivert fra originalen 19. juni 2007. Besøkt 19. mai 2015.
MS «Pride of Telemark»

M/S Pride of Telemark ble bygget som M/S «Stena Jutlandica» for Stena Line i 1983.
11. september 2007 kolliderte ferjen med moloen på vei inn i Hirtshals havn. Grunnstøtingen forårsaket et større hull i skroget på ferjen.  Pride of Telemarks erstatningsfartøy var MS Fantaasia Skipet har en kapasitet på 1 500 passasjerer, 550 personbiler og 1 640 trailermeter. Båten 300 sengeplasser og 100 lugarer. Det er på 28 559 bruttotonn med en lengde på 155 meter og bredde på 28 meter. Skipet har fire motorer av typen CCM-Sulzer 12ZV40 med en effekt på 25 470 kw. Farten er 20 knop.
August 2011 ble skipet solgt til Indisk opphugging og seilte fra Skagen mot India 31. August.
Den 27. oktober ble skipet "beachet" i den indiske byen Alang. Dette er en av verdens største skrotplasser for skip.
Huggingen har startet.


== Historikk ==
MS «Pride of Telemark» sitt søsterskip heter MS «Stena Danica».


== Referanser ==


== Kilder ==
Thyferries har chartet «Pride of Telemark»


== Eksterne lenker ==
(en) IMO 7907257 – kategori av bilder, video eller lyd på Commons 
(en) IMO 7907257 – Den internasjonale sjøfartsorganisasjonen
Kokosmelk

Kokosmelk er en søt, melkeaktig, hvit matingrediens laget av kjøttet fra modne kokosnøtter. Fargen og den rike smaken kommer av et høyt innhold av oljer og sukker. 
Betegnelsen «kokosmelk» kan også brukes om den vannaktige væsken inni nøtta. Denne væsken, når funnet i en ung kokosnøtt, kan mer nøyaktig kalles kokosvann eller kokosjuice. I Malaysia og Indonesia kalles kokosmelk santan, og på Filippinene kalles det gata.
Spyridon Marinatos

Spyridon Nikolaou Marinatos (gresk: Σπυρίδων Νικολάου Μαρινᾶτος, født 4. november 1901, død 1. oktober 1974) var en av de fremste greske arkeologene i det 20. århundre. Hans viktigste oppdagelse var stedet Akrotiri, en minoisk havneby på øya Santorini som ble ødelagt og bevart for ettertiden av et massivt vulkansk utbrudd som startet myten om Atlantis. Marinatos begynte utgravninger i 1967 og døde på stedet i 1974 i en ulykke. 
Marinatos var generaldirektør for antikviteter i det greske kulturdepartementet under det autokratiske styret til oberstene. Hans forhold til oberstene som hadde makten i Hellas, særlig med den avskydde Georgios Papadopoulos, åpnet byråkratiske dører for ham, men skapte kontroverser blant hans akademiske kolleger.
Hans Crete and Mycenae (1960) ble opprinnelig publisert på gresk i 1959. Hans oppsummering av utgravningene på Santorini er «Life and Art in Prehistoric Thera» i Proceedings of the British Academy, utgave 57 (1972).


== Arkeologiske steder ==
Marinatos var ansvarlig for utgravningene ved:

Amnisos
Thera
Vathypetro


== Referanser ==


== Eksterne lenker ==
Det arkeologiske stedet Akrotiri Thera
Nikon

Nikon Corporation (株式会社ニコン) er et japansk firma som spesialiserer seg i optikk og bildebehandling. De har produkter som kameraer, kikkerter, mikroskoper, og måleinstrumenter.
Det ble grunnlagt i 1917 som Nihon (Nippon); firmaet skiftet navn til Nikon Corporation etter sine Nikon-kameraer i 1988. 
Nikon er et selskap i Mitsubishi-gruppen.
Nikon produserer idag flere speilreflekskamera, f.eks. Nikon F6 – Nikon FM10 og digitale speilreflekskameraer som Nikon D40/D40x – Nikon D80 – Nikon D200 – Nikon D300/D300S – Nikon D2H/D2X/D2Xs – Nikon D3/D3X/D3S –Nikkor er Nikons objektivmerke der F-fatningen er standarden for speilrefleksobjektiver. Her finnes objektiver med brennvidder fra 6mm til 2000mm og en rekke spesialobjektiver laget for medisinske formål og andre forskningsformål Nikkor produserer også optikk for storformatkameraer.


== Eksterne lenker ==
Offisielt nettsted 
(en) Nikon – kategori av bilder, video eller lyd på Commons 
(en) Nikon – galleri av bilder, video eller lyd på Commons
Inferno 2001

Inferno-festivalen var et musikkarrangement arrangert på Rockefeller og John Dee i Oslo i 2001.


== Program ==


=== Fredag 13. april ===


==== Rockefeller ====
Khold
Peccatum
Trail of Tears
Gehenna
Zyklon
Enslaved


==== John Dee ====
Audiopain
Cybele
Crest of Darkness
Bloodthorn
Hades Almighty


=== Lørdag 14. april ===


==== Rockefeller ====
Zeenon
M-Eternal
Susperia
Pain
Cadaver Inc
Borknagar


==== John Dee ====
Tidfall
Ram-Zet
Burning Rubber
Farout Fishing
Red Harvest
Grunntall

Grunntallet (også kalt radiks eller basetall) er antallet unike siffer inkludert null, som brukes i et posisjonsbasert tallsystem. For eksempel har titallsystemet grunntallet ti, derfor kan én enkelt posisjon i tallet ikke få en større verdi enn ni før det blir nødvendig å øke verdien på neste posisjon. Den høyeste verdien et tallsystem kan bruke uten å legge til et ekstra siffer, er én mindre enn grunntallet som blir brukt. Grunntallet er alltid verdien to eller høyere ettersom et tallsystem med bare verdien null eller én er poengløst.
Hvis det ikke er åpenlyst hvilket tallsystem som blir brukt i et tall, kan grunntallet skrives med senket skrift etter tallet. Grunntallet skrives da i titallsystemet. For eksempel tilhører 112 det binære tallsystemet og har samme verdi som 310 i titallsystemet.


== Bruksområder ==
Desimaltallsystemet med grunntall 10 som vi bruker til vanlig, har antagelig oppstått pga. menneskets ti fingre, selv om noen sivilisasjoner er kjent til å ha brukt andre grunntall.


=== Historiske systemer ===
Den babylonske sivilisasjonen er kjent til å ha brukt grunntall 60. Det var likevel ikke 60 forskjellige symboler. Hvert siffer ble representert ved bruk av et modifisert desimaltallsystem, for eksempel "12 35 1" = 12×60² + 35×60¹ + 1×60°. Babylonerne brukte nummersymboler.


=== Andre grunntall i menneskets språk ===
Flere av de australske stammespråkene bruker binært eller et binærtaktig tellesystem. For eksempel i Kala Lagaw Ya er tallene fra én til seks: urapon, ukasar, ukasar-urapon, ukasar-ukasar, ukasar-ukasar-urapon, ukasar-ukasar-ukasar.
Flere tradisjonelle målesystemer bruker grunntallet tolv, som for eksempel ett dusin (12) eller ett gross (12×12 = 144) og lengdeenheten én fot (12 tommer).
Noen europeiske språk som baskisk, fransk, dansk og det østasiatiske språket ainu bruker et tallsystem med grunntall tyve. Mayaene og aztekereene brukte også grunntallet tyve.


=== Datamaskiner ===
I datamaskiner blir det binære systemet med grunntall to og det heksadesimale systemet med grunntall seksten mye brukt. På de helt grunnleggende nivåene opererer maskinene bare med verdiene 0 og 1. Det heksadesimale systemet for datamaskiner fungerer ved å representere hvert siffer som en samling av fire binære sifre. Verdiene 10 til 15 blir representert med sifrene A, B, C, D, E og F.
Det oktale tallsystemet med grunntall åtte er også brukt i datamaskiner for å representere binære nummer. I dette tilfellet blir bare sifrene 0 til 7 brukt. De oktale sifrene blir representert ved å samle 3 og 3 binære sifre sammen.
Hydrogenperoksid

Hydrogenperoksid (H2O2) er en blek, blålig væske og den enkleste av peroksidene. Det er en kraftig oksidant, og brukes derfor som blekemiddel og til desinfeksjon.


== Historie ==
Hydrogenperoksid ble først isolert i 1818 av Louis Jacques Thénard, han lot bariumperoksid reagere med salpetersyre. En forbedret versjon av denne prosessen anvender saltsyre etterfulgt av svovelsyre for å felle ut (fellingsreaksjon) bariumklorid-biproduktet.


== Bruk ==
Hydrogenperoksid har mangen bruksområder, blant annet;

Hårbleking
Bleking av tenner
Ved kontakt med menneskelig hud oppstår en kortvarig (~30–60 minutter) intens blekning av huden på grunn av kapillær embolisme.
Under kirurgiske inngrep med mye blødning fra større flater, for eksempel skadet muskel, kan en oppløsning av hydrogenperoksid være effektivt til å stoppe blødning
Desinfeksjon av sår (i svake oppløsninger)
Desinfeksjon av hals i forbindelse med halsbetennelse
Som hevemiddel i mat
Peroksid brukes i en del eksplosiver som for eksempel HMTD og Acetonperoksid. Disse sprengstoffene er relativt lette å tilvirke, og kan dermed også brukes i terrorangrep. Derfor er hydrogenperoksid regulert i flere land
Hydrogenperoksid er et vanlig desinfeksjons- og blekemiddel i vaskeri-industrien og i for eksempel papirproduksjon
Benyttes til avlusning av oppdrettslaks
Benyttes ved AGD-behandling i oppdrettsnæringen


== Kjemiske egenskaper ==
Hydrogenperoksid er en kraftig oksidant. Den overgås blant annet av fluor, hydroksylradikaler og ozon, men er kraftigere enn kaliumpermanganat, klor, klordioksid.
Hydrogenperoksid spaltes spontant til vann og oksygen.


== Egenskaper ==
Hydrogenperoksid dekomponerer lett i hvilken som helst basisk løsning:
2H2O2(aq) →2H2O(l) + O2(g)

Løsningene forhindres fra dekomponering ved tilsetting av stabilisator.